Document ID: 31997L0031

31997L0031
L 171/49
SLUŽBENI LIST EUROPSKE UNIJE
11.06.1997.
DIREKTIVA KOMISIJE 97/31/EZ
od 11. lipnja 1997.
o prilagodbi tehničkom napretku Direktive Vijeća 76/760/EEZ u odnosu na svjetla stražnje registarske pločice za motorna vozila i njihove prikolice
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/156/EEZ o homologaciji tipa motornih vozila i njihovih prikolica (1), kako je zadnje izmijenjena Direktivom Europskog parlamenta i Vijeća 96/79/EZ (2), a posebno njezin članak 13. stavak 2.,
uzimajući u obzir Direktivu Vijeća 76/760/EEZ od 27. srpnja 1976. o usklađivanju zakonodavstava država članica u odnosu na svjetla stražnje registarske pločice za motorna vozila i njihove prikolice (3) kako je zadnje izmijenjena Aktom o pristupanju Austrije, Finske i Švedske, a posebno njezin članak 10.,
budući da je Direktiva 76/760/EEZ jedna od posebnih direktiva o postupku EZ homologacije tipa utvrđene Direktivom 70/156/EEZ; budući da se odredbe utvrđene Direktivom 70/156/EEZ u odnosu na sustave, sastavne dijelove i zasebne tehničke jedinice vozila primjenjuju na ovu Direktivu;
budući da se posebno u članku 3. stavku 4. i članku 4. stavku 3. Direktive 70/156/EEZ zahtijeva da svaka posebna direktiva ima priložen opisni dokument kao i certifikat o homologaciji tipa na temelju Priloga VI. toj Direktivi, kako bi se postupak homologacije tipa mogao računalno obraditi; budući da certifikat(e) o homologaciji tipa predviđen(e) Direktivom 76/760/EEZ treba na odgovarajući način izmijeniti;
budući da te postupke treba pojednostavniti kako bi se održala istovrijednost, uspostavljena člankom 9. stavkom 2. Direktive 70/156/EEZ, između određenih posebnih direktiva i odgovarajućih pravilnika Gospodarske komisije Ujedinjenih naroda za Europu kada se ti pravilnici izmijene; budući da, kao prvi korak, tehničke zahtjeve Direktive 76/760/EEZ treba zamijeniti onima iz Pravilnika br. 4. upućivanjem na mjesto na kojem se oni nalaze u pravilniku;
budući da se upućuje na Direktivu Vijeća 76/756/EEZ (4), kako je zadnje izmijenjena Direktivom Komisije 97/28/EZ (5) i na Direktivu 76/761/EEZ (6), kako je zadnje izmijenjena Aktom o pristupanju Austrije, Finske i Švedske;
budući da su mjere predviđene ovom Direktivom u skladu s mišljenjem Odbora za prilagodbu tehničkom napretku uspostavljenog Direktivom 70/156/EEZ,
DONIJELA JE OVU DIREKTIVU:
Članak 1.
Direktiva 76/760/EEZ mijenja se kako slijedi:
1.
Članak 1. stavak 1. zamjenjuje se sljedećim:
„1. Države članice dodjeljuju EEZ homologaciju tipa sastavnog dijela za bilo koji tip svjetla stražnje registarske pločice koji zadovoljava zahtjeve za konstruiranje i ispitivanja, utvrđene u odgovarajućim prilozima.”
2.
Prvi stavak članka 2. zamjenjuje se sljedećim:
„Države članice za svaki tip svjetla za stražnje registarske pločice koji odobre u skladu s člankom 1. dodjeljuju proizvođaču oznaku EEZ homologacije tipa sastavnog dijela koja je u skladu s uzorkom prikazanim u Prilogu I., Dodatku 3.”
3.
Članak 4. zamjenjuje se sljedećim:
„Članak 4.
Nadležna tijela države članice međusobno se obavješćuju, u skladu s postupkom predviđenim u članku 4. stavku 6. Direktive 70/156/EEZ, o dodijeljenoj, odbijenoj ili oduzetoj homologaciji u skladu s ovom Direktivom.”
4.
Članak 9. zamjenjuje se sljedećim:
„Članak 9.
Za potrebe ove Direktive ‚vozilo’ znači motorno vozilo predviđeno za uporabu na cesti, sa ili bez nadogradnje, s najmanje četiri kotača i najvećom konstrukcijskom brzinom većom od 25 km/h i njegovu prikolicu, osim vozila koja se kreću po tračnicama, traktora za poljoprivredu i šumarstvo te pokretnih strojeva.”
5.
Prilozi se zamjenjuju tekstom u Prilogu ovoj Direktivi.
Članak 2.
1. Od 1. siječnja 1998., ili ako se objava tekstova iz članka 3. odgodi za iza 1. srpnja 1997., šest mjeseci od stvarnog datuma objave, države članice ne smiju zbog razloga koji se odnose na svjetla stražnje registarske pločice:
-
odbiti, s obzirom na prethodno navedeni tip vozila ili svjetla, dodijeliti EZ homologaciju tipa i nacionalnu homologaciju tipa, ni
-
zabraniti registraciju, prodaju i stavljanje u uporabu vozila, te prodaju i stavljanje u uporabu svjetala stražnje registarske pločice,
ako ta svjetla zadovoljavaju zahtjeve iz Direktive 76/760/EEZ, kako je izmijenjena ovom Direktivom i ako su, što se tiče vozila, ugrađena u skladu sa zahtjevima utvrđenim u Direktivi 76/756/EEZ.
2. Od 1. listopada 1998. države članice:
-
više ne dodjeljuju EZ homologacije tipa, i
-
mogu odbiti dodijeliti nacionalnu homologaciju tipa,
za svaki tip vozila, zbog razloga koji se odnose na svjetla stražnje registarske pločice i za bilo koji tip svjetala stražnje registarske pločice, ako nisu zadovoljeni zahtjevi iz Direktive 76/760/EEZ, kako je izmijenjena ovom Direktivom.
3. Od 1. listopada 1999., zahtjevi iz Direktive 76/760/EEZ za svjetla stražnje registarske pločice, kao sastavne dijelove, kako su izmijenjeni ovom Direktivom, primjenjuju se za potrebe članka 7. stavka 2. Direktive 70/156/EEZ.
4. Neovisno o prethodno navedenim stavcima 2. i 3. u smislu zamjenskih dijelova, države članice nastavljaju dodjeljivati EZ homologaciju tipa za svjetla stražnje registarske pločice i dozvoljavaju njihovu prodaju i stavljanje u uporabu u skladu s prethodnim verzijama Direktive 76/760/EEZ, ako su ta svjetla
-
namijenjena ugradbi u vozila koja su već u uporabi, i
-
zadovoljavaju zahtjeve navedene Direktive, primijenjene kada su vozila prvi put registrirana.
Članak 3.
Odjeljci i prilozi iz Pravilnika UNECE br. 4, navedeni u točkama 2.1. Priloga II., objavljuju se u Službenom listu Europskih zajednica prije 1. srpnja 1997.
Članak 4.
1. Države članice donose zakone i druge propise potrebne za usklađivanje s ovom Direktivom prije 1. siječnja 1998.; međutim, ako se objava tekstova iz članka 3. odgodi za nakon 1. srpnja 1997. države članice ispunjavaju ovu obvezu šest mjeseci od stvarnog datuma objave tih tekstova. One o tome odmah obavješćuju Komisiju.
Države članice primjenjuju te odredbe od 1. siječnja 1998. ili, ako se tekstovi iz članka 3. objave nakon 1. srpnja 1997., one primjenjuju te odredbe šest mjeseci od stvarnog datuma objave tekstova.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekstove glavnih odredaba nacionalnog prava koje donesu u području na koje se odnosi ova Direktiva.
Članak 5.
Ova Direktiva stupa na snagu dvadesetog dana od dana objave u Službenom listu Europskih zajednica.
Članak 6.
Ova je Direktiva upućena državama članicama.
Sastavljeno u Bruxellesu 11. lipnja 1997.

Labels: 7
8